**1. számú melléklet**

**Az őrzött terület mértéke és meghatározása**

A működési terület 894 ha.

A szántóterület a Duna-menti Hosszú földeken (Duna – Dunabogdány közigazgatási határa - 11. sz. főút – Dunabogdány belterületi övezet határa által határolt terület), valamint a 11. sz. főűt és a meredekebb hegylábak közötti keskeny sávban, a település belterületétől délkeletre helyezkedik el. A szántók összterülete 542 ha.

Az egykori híres gyümölcsös maradványai, valamint a gyepek a domboldalakon, a belterületi övezet és az erdő között találhatók.

A gyepek egy része a Rókahegyen és a Szénaúti irtás földön található, rétként hasznosított vagy felhagyott. Jelentős kiterjedésű gyepek találhatók a Nemzeti Park által védett erdők közé ékelődve. A gyepterület összesen 188,5 ha.

A szőlő és gyümölcsös terület összesen 112 ha.

Kiskertes mezőgazdasági terület: Temető-dűlő, Öregszőlő, Sajkó, Csepri.